На основу члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе(„Сл.гласник РС“, бр.96/19 и 58/20), члана 23. став 1. тачка 12. Статута Дома здравља Рековац, а у складу са  изменом Кадровског плана за Дом здравља Рековац, бр. 112-01-64/2022-02 од 13.12.2022.године као и на основу Одлуке в.д. директора Дома здравља Рековац бр. 3860/22 од 26.12.2022.године, в.д. директора Дома здравља Рековац, дана 26.12.2022.године, расписује:

**ОГЛАС
ЗА ПРИЈЕМ У РАДНИ ОДНОС**

 **1.**

**Оглашава се пријем у радни однос са пуним радним временом на одређено време, на замени запослене која је упућена на специјализацију, и то:**

**- Доктор медицине у Служби за здравствену заштиту одраслих становника, хитну медицинску помоћ, кућно лечење и поливалентну патронажу – 1 (један ) извршилац.**

**2.**

Услови за заснивање радног односа за послове из тачке 1.  овог члана су општи услови за заснивање радног односа утврђени Законом о раду („Сл.гласник РС“ бр.24/05…113/17) и посебни услови.
Посебни услови за заснивање радног односа за послове  из тачке 1а. су:

* Завршен медицински факултет,
* Положен стручни испит за звање доктора медицине,
* Упис у лекарску комору Србије.

Као доказ о испуњености услова кандидат уз молбу за пријем у радни однос треба да достави:

* Биографију, са адресом, контакт телефоном, и-мејл адресом,
* Оверену фотокопију дипломе о завршеном медицинском факултету,
* Оверену фотокопију уверења (потврде) о положеном стручном испиту за доктора медицине,
* Очитану личну карту,
* Фотокопију извода из матичне књиге венчаних (уколико су дипломе или уверења издати на девојачко презиме);
* Решење о упису у лекарску комору  Србије или лиценцу,
* Својеручно потписану изјаву о укупном радном стажу и фотокопију доказа о радном искуству у струци **: подразумева радно искуство након положеног стручног испита на пословима здравствене заштите** ( радни однос или стручно усавршавање које се доказује Уговорима о раду, Уговорима о стручном оспособљавању , усавршавању и стицању посебних знања и способности у струци као и решењима о престанку радног односа),
* Доказ да се против кандидата не води кривични поступак , да оптужница није ступила на снагу и да није покренута истрага ( уверење надлежног суда које не сме бити старије од 6 месеци);
* Доказ да кандидат није осуђиван за кривична дела која га чине неподобним за рад у здравственој установи ( уверење надлежне полицијске управе или полицијске станице које не сме бити старије од 6 месеци).

**3.**

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Дом здравља Рековац.

**4.**

Оглас објавити код Националне службе за запошљавање и на web страници Министарства здравља Републике Србије, као и на интернет страници и огласној табли Дома здравља Рековац.

**5.**

Рок за подношење пријаве је **8 дана** од дана објављивања огласа у листу „Послови“ Националне службе за запошљавање.

Кандидати који се благовремено јаве на оглас са потпуном конкурсном документацијом и који испуњавају услове огласа биће позвани на разговор ради пружања додатних података који могу бити важни за доношење одлуке о пријему.

Одлука о избору кандидата донеће се најкасније у року од 30 дана од истека рока за подношење пријава.

**6.**

Пријаве се подносе лично  радним даном од 7,00-14,00 часова у Правној служби Дома здравља Рековац или путем поште на адресу: Дом здравља Рековац, ул. Јохана Јоханесона бб, 35260 Рековац, са назнаком „Пријава на оглас за пријем у радни однос за радно место доктор медицине“

Непотпуне и неблаговремене пријаве као и пријаве са неодговарајућом документацијом неће бити разматране.

Докази приложени уз пријаву биће враћени кандидатима који нису примљени у радни однос само на њихов захтев.

 **В.д. директора**

 **Дома здравља Рековац
 др спец Снежана Стојановић**